**נספח II; כתב ויתור ושחרור מאחריות**

אני החתום/ה מטה, מבקש/ת בזאת היתר להשתתף במסע לגדה המערבית ולירושלים המזרחית ("המסע") הממומן על ידי 'תוכניות מפגש - 'אנקאונטר' ("אנקאונטר"). כתנאי לקבלת בקשתי, אני מסכים/ה לסעיפים הבאים:

* 1. קיבלתי וקראתי את כל החומרים שניתנו לי על ידי "אנקאונטר" בנוגע

למסע: "אמצעי הביטחון של 'אנקאונטר' " (ראו בהמשך).

* 1. אני מסכים/ה לציית ולהיות מחויב/ת לכל הוראות 'אנקאונטר' באשר להתנהגות המשתתפים במסע, כולל אלה שנרשמו ברשימת "אמצעי הביטחון של 'אנקאונטר' ", ושנשלחו אליי בדוא"ל.
	2. אני מצהיר/ה שבריאותי איתנה ואין כל מצב גופני או מנטלי שעלול למנוע את השתתפותי במסע. בשום מקרה לא תהיה 'אנקאונטר' אחראית לכל צורך בטיפול רפואי או באשפוז שנגרמו לפני יציאתי למסע, בעת היותי בו ו/או אחריו.
	3. נרשמתי למסע זה מרצוני. ברור לי כי מסע לכל מקום חדש, ובפרט לאזור לא מפותח עלול לכלול גישה מוגבלת לטיפול רפואי ולשירותים נוספים. ברור לי שעלי לנהוג בכפוף לחוקי הארץ שבה אבקר, וש'אנקאונטר' אינה יכולה להיות אחראית לפעולות הממשלות או נציגויותיהן. ברור לי כי שימוש באמצעי תעבורה, לינה, מזון וטובין נוספים, בשירותים או בפעולות הקשורות בהשתתפות במסע, כרוכים בסכנה של פגיעה אישית ובנזק או אובדן לרכוש. הסכמתי ניתנת לטיפול רפואי בשעת חירום במקרה שטיפול כזה יידרש ויהיה זמין.
	4. ידוע לי שהנסיעה לגדה המערבית ולמזרח ירושלים נערכת בתקופה של מתח פוליטי מוגבר, כולל איום של קונפליקט בין-לאומי מזוין, טרוריזם ופשע, וכי קיים סיכון לפגיעה גופנית או למוות. ידוע לי שאי אפשר לחזות מראש כיצד יתגלגלו המאורעות, ואני מכיר/ה בכך שהמאורעות הנוכחיים עלולים לגרור תגובות אלימות נגד אמריקאים ואוכלוסייה בין-לאומית אחרת, בכל רחבי העולם. חתימתי להלן משמעותה כי אני מודע/ת לאפשרות זו, וכי אני מקבל/ת עלי את הסיכון הזה, שהוא חלק מסיור בגדה המערבית ובמזרח ירושלים כיום.
	5. מתוך ההנחה ש'אנקאונטר' תקבל אותי למסע, בזאת אני
		1. מסכים/ה כי אף אחד מחברת 'אנקאונטר' או מהצוות שלה, וגם לא קצינים, נאמנים, מנהלים, מועסקים או סוכנים, פרטנרים כלשהם ב'אנקאונטר', רופאים, תורמים, כוחות סיוע, אנשי רפואה, מדריכי מסע, מתנדבים או משתתפים במסע (שאליהם 'אנקאונטר' מתייחסת כאל 'פטורים') לא יוכל לנקוט או לבטל פעולה כלשהי הקשורה להסכם זה או נוגעת אליו, או להשתתפותי במסע, אלא אם פעולה כזאת או ביטולה מבוססים על התנהגות פסולה מכוונת מצד ה'פטורים', וכן ל-
		2. ויתור ושחרור מאחריות במידה המרבית המותרת בחוק, שיפטרו את החברה מאחריות בשל או כנגד כל אבדה, תביעות, נזקים, מחויבויות או פעולות בכל דרך שהיא שיתעוררו עקב השתתפותי במסע, ושיהיו קשורים אליה או מיוחסים לה (כולל כל החיסונים, טיפול רפואי כולל, או טיפול דחוף שייעשה עבורי, ללא כל הגבלה במקרה הצורך).

כל סכסוך הנובע מהסכם זה או מהשתתפותי במסע כולל כל פגיעה או פעולה שהתרחשה מחוץ לארצות הברית, יוכרע בהתאם לחוקי מדינת ניו יורק, וזאת מבלי שיבחרו בהוראות הדין. כל תביעה משפטית תובא אך ורק בפני בתי המשפט המדיניים או הפדרליים היושבים ברובע מנהטן בעיר ניו יורק.

*תכניות מפגש אינטנסיביות (של חברת 'אנקאונטר') : אמצעי אבטחה ובטיחות.*

***בטחונם של משתתפי 'אנקאונטר' ושל אנשי הצוות שלה ניצבים אצלנו בראש סולם העדיפויות, ותוכניותינו מתוכננות ומבוצעות בהתאם לכך ומתבססות לכל אורך הדרך על אמצעי זהירות****. בכל מסע בין לאומי נמצאת מידה מסויימת של סכנה, וייתכן שהיא גבוהה יותר במסע לישראל ולגדה המערבית. להלן מבט כולל על אמצעי הביטחון והבטיחות ש'אנקאונטר' נוקטת כדי לאבטח את המשתתפים ואנשי הצוות. נשמח לענות על שאלות נוספות או לקשר ישירות ביניכם ובין חברת האבטחה שלנו, לשם ייעוץ טרום הנסיעה.*

* **חברת האבטחה:** כל תוכנית של 'אנקאונטר' מתוכננת בזהירות מדוקדקת. יש לנו חוזה עם חברת אבטחה ישראלית בעלת שם, הסוקרת ומבקרת את תוכנית המסע שלנו הן לפני המסע והן תוך כדי התרחשותו ("מקס ביטחון" – ראו תיאור ופרטים להלן).
* **אתרי הביקור:** 'אנקאונטר' מבקרת בעיקר **באזורים ידועים** שתיירים מכל העולם מבקרים בהם בקביעות. אתרים אחרים הם כאלה ש'אנקאונטר' כבר ביקרה בהם במסעות קודמים, וחברי הצוות המקומיים שלה בדקו ושהו בכל אתר שבו אנו מבקרים.
* **יחסי אנוש**: 'אנקאונטר' נמצאת בעסק מעל עשור, והצלחתנו מבוססת בחלקה על הרשת הנרחבת והעמוקה של מערכות היחסים שאנו מקיימים ומטפחים במשך עשור, עם מנהיגי הקהילה הפלסטיניים בגדה המערבית ובמזרח ירושלים. חברי הצוות שלנו מקיימים קשרים עם כל הדוברים ומספקי השירות שלנו. 'אנקאונטר' מסיירת בכל עת בקבוצות יחד עם **חברים בולטים לעין מן הקהילה הפלסטינית** המוכרים ל'אנקאונטר' וידועים היטב בחברה הפלסטינית. כתוצאה מכך, נוכחותם של משתתפי 'אנקאונטר' נתפסת בעיני פלסטינים הצופים בהם כידידותית, ולא כפולשנית.
* **סוכנים, בקרה מתקדמת ושירותים טלפוניים:** ל'אנקאונטר' יש חוזה עם חברת "מקס ביטחון", המפרט ששומר שהוא איש ביטחון, יימצא עם הקבוצה לכל אורך התוכנית כולה, כולל שירותי ניטור ובקרה (כאשר אנשי ביטחון נוסעים לפני הקבוצה, כדי להבטיח ולהבהיר שמקומות המפגש מוגדרים "בטוחים"), ומומחי אבטחה אשר זמינים טלפונית לאורך כל התוכנית. ישנו מרכז פיקוד בתל אביב המנהל מעקב אחר המסע שלנו בכל צומת, ונמצא בקשר ישיר גם עם איש הביטחון הנמצא איתנו במסע. הם אף בקשר מתמיד עם כוחות הביטחון הישראלים והפלסטינים (כולל צה"ל וצבא פלסטין), למקרה הצורך (בסבירות נמוכה).
* **התאמה וסודיות:** כדי להבטיח את בטחונם שלהמשתתפים ואנשי הצוות שלנו אנו שומרים את הזכות לשנות את תוכנית המסע בכל נקודת זמן ***ללא הודעה מוקדמת.*** איננו מפיצים מראש את תוכנית המסע, וגם לא משתפים אותם באופן מקוון, מסיבות ביטחוניות. המשתתפים מתבקשים שלא להפיץ ברשתות החברתיות את מקום הימצאנו בכל נקודת זמן, אלא לאחר שעזבנו את המקום.

**מה אנו מבקשים מכם כדי לשמור על בטיחות הקבוצה:**

1. הישארו עם הקבוצה כל הזמן! אנו יודעים שאתם מבוגרים; בכל זאת, **נאסר על משתתפי 'אנקאונטר' לעזוב את הקבוצה בכל נקודת זמן כאשר היא נמצאת באזורים ציבוריים. –** בין אם לצורך קניות או לטיול בסביבה. נאסר על המשתתפים לעזוב את המלון לאחר שעות הפעילות, אלא בליווי אנשי צוות של 'אנקאונטר' ובאיש ביטחון.
2. **מודעוּת לכוחם של סמלים באזורי קונפליקט -** אנו מטיילים באזור של קונפליקט, כאשר סמלים ואיקונוגרפיה הם בעלי משמעות יותר מאשר אנו מייחסים להם. כדי להבטיח ש**קבוצות 'אנקאונטר' יופיעו ככל קבוצות התיירים הבין -לאומיות הרבות** הפוקדות את האזורים בהם נבקר, משתתפי 'אנקאונטר' מתבקשים לא להציג בפומבי סימנים חיצוניים של זהות ישראלית או יהודית – כולל כיפות, ציצית, דגלי ישראל וכתב עברי *–*ומתבקשים להימנע מדיבור בעברית. אנו מכירים בכך שמדיניות זו מטרידה מסיבות רבות, כולל סיבות היסטוריות. אך אנא הבינו שזו דרישה בטחונית נחוצה. בני שיחנו הפלסטינים מודעים לכך שאנו קבוצה יהודית, ומקבלים בברכה את ההזדמנות ליצור קשר עם מנהיגים יהודים; אמצעי הזהירות המתוארים לעיל נוגעים לזמן שבו הקבוצה מטיילת במרחב הציבורי באזורים פלסטינים.
3. **היצמדו להוראותינו באשר למדיה החברתית** – אף שאנו מעריכים את מי שמבקש לשתף עם העולם את חוויותיהם במסע, אנו מבקשים מכל המשתתפים/ות להימנע מלשתף שמות או תצלומים של חברי הקבוצה במסע (בלי קבלת רשות מפורשת) ולא לשדר את מיקומינו בפומבי באמצעות הרשתות החברתיות. הוראה זו כוללת בקשה שבכל הפוסטים המועלים במשך המסע ינוטרל סעיף ה"מיקום" , כך שלא יהיה אפשר לגלות לפי הפוסטים את מיקומה של הקבוצה.
4. **אל תשתפו את תוכנית המסע** - מאחר שאיננו מפיצים עותקים מקוונים של תוכנית המסע שלנו, נחלק בתחילת המסע תוכניות מודפסות של התוכנית לארבעת ימי המסע. אנו מבקשים לנקוט אמצעי זהירות מיוחדים ולקחת את התוכניות אתכם, כאשר הקבוצה נעה ממקום מפגש אחד למשנהו, ולא לשתף את המיקומים מחוץ לקבוצה.
5. **הירשמו בשגרירות** –

 'אנקאונטר' ממליצה בחום לאזרחים זרים **להירשם בשגרירות** בעת השהות בישראל ובאזור**,** ולקרוא את הצעות השגרירות בנוגע למסעות ולביטחון (כדי להירשם לשגרירות ארצות הברית:

step.state.gov/STEP/Pages/Common/Citizenship.aspx).

עוד אודות יועצי הביטחון שלנו

'מקס פתרונות אבטחה'

"העסקים כרגיל. גם כאשר אינם כך." חברת "מקס פתרונות אבטחה" שנוסדה

ב-1996, היא שחקנית מובילה בניהול פתרונות מקיפים לאבטחה ולמצבי סיכון. 'מקס' מספקת ערכי איסוף מודיעין כולל מידע בזמן אמת, פיקוח וניטור טקטי והמלצות מעשיות המועברות ישירות אל צוות השדה המגן על האינטרסים של לקוחותיהם ומתמקד בהגנה, מניעה וניהול מצבי סיכון. 'מקס' פועלת בכל העולם, תוך שימוש בידע מקומי ובצוותים מבצעיים באזורים נבחרים ברחבי העולם. אנשי הביצוע של 'מקס' עמדו במבחנים והם משובחים, אמינים ומקצוענים בנושאי ניהול מצבי משבר, ועובדים בשיתוף פעולה מלא עם מרכז הפיקוד העולמי שלנו. לקבלת מידע נוסף, בקרו ב -[max-security.com](http://max-security.com/)

***אייל עופר – מנהל מבצעי בכיר ב'מקס' – פרופיל מקצועי***

* מפקד פלוגה ולוחם ביחידת הכוחות המיוחדים בצה"ל (סיים את השירות בדרגת רב סרן).
* בית הספר לקצינים (קורס קציני חיל רגלים, חטיבת חילוץ (פלח"ץ – פלוגות חילוץ והצלה).
* סגן נשיא בכיר בתחום מבצעים וחובש ב'מקס פתרונות אבטחה'.
* מנהל בכיר ב'מקס פתרונות אבטחה' – בתפקידו כמנהל פרוייקטים ארוכי טווח, חצה אייל את הגלובוס כשהוא מבצע תפקידים המנצלים את כישוריו המקצועיים ואת הידע שרכש במשך שנים רבות של ניסיון בתעשיית האבטחה. הפעלת המערכת הלוגיסטית והתמיכה בלקוחות 24 שעות ביממה, מעבר לים ועל הקרקע, השפיעו על יכולתו להבחין במצבים עם פוטנציאל סיכון ולנטרל אותם – כולל פיקוח, הערכת סיכונים, יכולת להחליט החלטות בו במקום ולבצען.
* הפעלת משימות הגנה צמודה הכוללות חברות הנדסה, טכנולוגיה, בנקים להשקעות, נפט וגז, משלוחים, תקשורת ועוד.
* ניסיון של שנים: בצבא – 6 שנים שרות סדיר ו – 15 שנים בשרות מילואים, ועוד 15 שנה בשירותי תעשיית האבטחה.

***שאלות נוספות?***

חשוב לנו לספק לכל המשתתפים/ות את תחושת האמון והביטחון כי כל צרכי האבטחה נענו. למי שיש שאלות נוספות או חששות שלא הצלחנו להפיג כאן, אנו ממליצים לפנות אל סגנית המנהל של 'אנקאונטר', היידי רושבי (Heidi Rosbe) (Heidi@encounterprograms.org). במקרה הצורך נשמח לקבוע פגישת משתתפים/ות עם אייל עופר, מ'מקס ביטחון'.